Αθλητικός και Ποδοσφαιρικός Σύλλογος Πειραιώς

Ο **Αθλητικός και Ποδοσφαιρικός Σύλλογος Πειραιώς** υπήρξε βραχύβιο ποδοσφαιρικό σωματείο που λειτούργησε μόνο για την αγωνιστική περίοδο 1923–1924, μετά από συγχώνευση της Πειραϊκής Ενωσης και του Πειραϊκού. Ο σύλλογος διασπάστηκε στους συλλόγους, Ολυμπιακός Σύνδεσμος Φιλάθλων Πειραιώς (με χρώματα κόκκινο και λευκό, όπως της Πειραϊκής Ενωσης) και Πειραϊκός Όμιλος (Εθνικός Πειραιώς) (με χρώματα κόκκινο και λευκό, όπως του Πειραϊκού.)

Στον σύλλογο αγωνίστηκαν ο Φίλιππος Κουράντης και οι αδελφοί Γιάννης Ανδριανόπουλος, Γεώργιος Ανδριανόπουλος, Βασίλης Ανδριανόπουλος, και Ντίνος Ανδριανόπουλος.

## Ιστορία
thumb|right|350px|Ο Α.Π.Σ. Πειραιώς.

Ο Αθλητικός και Ποδοσφαιρικός Σύλλογος Πειραιώς ιδρύθηκε στα τέλη του 1923 από ποδοσφαιριστές των ποδοσφαιρικών τμημάτων των αθλητικών σωματείων «Πειραϊκή Ένωσις» και «Πειραϊκός Σύνδεσμος». Από άλλους παίκτες των ίδιων συλλόγων δημιουργήθηκε ο Όμιλος Φιλάθλων Πειραιώς. Και οι δύο σύλλογοι μετείχαν στο πρωτάθλημα 1923-24 της Ε.Π.Σ. Ελλάδος.

Το 1923 μετέβη στη Θεσσαλονίκη και έδωσε φιλικά ματς με τις ομάδες της πόλης, Ηρακλή και Άρη, τις οποίες νίκησε. Ο Α.Π.Σ. Πειραιώς συμμετείχε στο τελευταίο πρωτάθλημα της Ε.Π.Σ. Ελλάδος το 1923-24, το οποίο κατέκτησε.

Τον Μάιο του 1924 τα μέλη του εξέλεξαν νέο Δ.Σ. με πρόεδρο τον Μιχ. Μανούσκο, αντιπρόεδρο και έφορο αθλητικού τμήματος τον Π. Καμπέρο, γεν. γραμματέα τον Δημ. Ανδρόνικο, ταμία τον Φωτ. Πρωτοψάλτη, έφορο ποδοσφαίρου τον Ι. Λουλουδάκη και έφορο του ναυτικού τμήματος τον Νικ. Καλούδη. Στις 29 Ιουνίου 1924, στο Ποδηλατοδρόμιο Νέου Φαλήρου, η ομάδα του Α.Π.Σ. Πειραιώς ήρθε ισόπαλη 1-1 με ομάδα Άγγλων ναυτών πολεμικού πλοίου που είχε επισκεφτεί το λιμάνι Πειραιά ενώ την 1 Ιουλίου έδωσε και δεύτερο αγώνα με τους ίδιους αντιπάλους.

### Η διάσπαση
* Ο Πειραϊκός Αθλητικός Σύλλογος «Κεραυνός», ιδρυθείς το 1923, και στις 15 Οκτωβρίου 1924 μετονομάστηκε σε Young Boys «Τιτάν».
* Από τα αθλητικά σωματεία της εποχής «Πειραϊκή Ένωσις» και «Πειραϊκός Σύνδεσμος» προήλθε στα τέλη του 1923 ο Αθλητικός και Ποδοσφαιρικός Σύλλογος Πειραιώς.
* Στις αρχές του 1924 από διαφωνούντες ποδοσφαιριστές του Α.Π.Σ. Πειραιώς ιδρύθηκε ο Πειραϊκός Ποδοσφαιρικός Όμιλος (όπου εντάχθηκε ο Γιώργος Χατζηανδρέου).
* Στα μέσα του 1924 από πολλούς παίκτες του Α.Π.Σ. Πειραιώς (αδερφοί Ανδριανόπουλοι κ.ά.) δημιουργήθηκε ο Όμιλος Φιλάθλων Πειραιώς. Αθλητές του Ομίλου Φιλάθλων Πειραιώς μετείχαν στα Ε΄ Παναθήναια τον Σεπτέμβριο και Οκτώβριο του 1924, με συνοδό από τη διοίκηση τον κ. Παπούλια. Από τον Ο.Φ.Π. το 1925 ιδρύθηκε ο Ολυμπιακός Σύνδεσμος Φιλάθλων Πειραιώς.
* Ο Πειραϊκός Ποδοσφαιρικός Όμιλος, που είχε απορροφήσει και μέλη της Φαληρικής Ενώσεως «Μέγας Αλέξανδρος», συγχωνεύτηκε με τον Young Boys «Τιτάν». Έτσι στις 23 Δεκεμβρίου 1924 η ομάδα παίρνει αρχικά την ονομασία «Εθνικός Όμιλος Φιλάθλων Πειραιώς» και αργότερα την τελική του ονομασία «Εθνικός Όμιλος Φιλάθλων Πειραιώς–Φαλήρου» τον Φεβρουάριο του 1925.

## Τίτλοι
* **[[Ένωση Ποδοσφαιρικών Σωματείων Ελλάδος|Πρωταθλητής Ε.Π.Σ. Ελλάδος]]**: 1923–1924

## Ποδοσφαιριστές
Τον Ιανουάριο του 1924 την ομάδα του Α.Π.Σ. Πειραιώς που μετείχε στο πρωτάθλημα αποτελούσαν οι ποδοσφαιριστές:  
* Κώστας Κλειδουχάκης (τερμ.), Νίκος Πανόπουλος, Φίλιππος Κουράντης, Θ. Νικολαΐδης, Χρήστος Πέππας, Σ. Βλάσης, Γιάννης Ανδριανόπουλος, Γεώργιος Ανδριανόπουλος, Βασίλης Ανδριανόπουλος, Ντίνος Ανδριανόπουλος, Γιώργος Χατζηανδρέου.

## Παραπομπές


Κατηγορία:Αθλητικός και Ποδοσφαιρικός Σύλλογος Πειραιώς
Κατηγορία:Αθλητικοί σύλλογοι Πειραιά
Κατηγορία:Ιδρύσεις αθλητικών συλλόγων το 1923
Κατηγορία:Ανενεργές ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1923